Math.h

math.h je hlavičkový súbor štandardnej knižnice jazyka C, ktorý sprístupňuje matematické funkcie (napr. goniometrické funkcie, logaritmy) a konštanty (napr. Ludolfovo číslo). Hlavičkový súbor sa do zdrojového kódu vkladá pomocou direktívy preprocesoru #include <math.h> (v C) alebo #include <cmath> (v C++).

 Funkcia pow 
Funkcia pow (z anglického , čo znamená umocňovať) je funkcia, ktorá umožňuje umocňovať reálny základ reálnym číslom. Pri programovaní sa často miesto tejto funkcie používa súčin niekoľkých premenných, napríklad .

V prípade, že je potreba spočítať druhú odmocninu, možno použiť preddefinovanú funkciu sqrt, prípadne sa používa alternatíva v tvare pow(x, 1.0/2.0), čo je základ umocnenia na jednu polovicu.

Toto sa používa aj u iných odmocnín. Pri počítaní nepárnej odmocniny je v matematike definovaná odmocnina zo záporného čísla, ale u tejto funkcie toto nie je definované. Tento problém možno obísť podmienkami if a else a pomocou funkcie abs(x).

 Príklad zdrojového kódu pre funkciu pow 
#include <math.h>
#include <stdio.h>

int main()
{
    float x, z;
    printf("Zadajte číslo, ktoré chcete umocniť na 3. :");
    scanf("%f", &x);
    z = pow(x, 3);
    printf("Výsledok je: %f", z);
    return 0;
}

 Funkcia sqrt 
Funkcia sqrt (z anglického , čo znamená druhá odmocnina) je ďalšia funkcia, ktorú je možné volať v tvare z = sqrt(x);. Pre túto funkciu nie je definovaná odmocnina zo záporného čísla. Tomuto problému možno zabrániť príkazom abs(x) alebo podmienkami if a else. Alternatíva tohoto príkazu je príkaz pow, kde je premenná umocnená na jednu polovicu.

 Príklad zdrojového kódu pre funkciu sqrt 
#include <math.h>
#include <stdio.h>

int main()
{
    float x, z;
    printf("Zadajte číslo, ktoré chcete odmocniť: ");
    scanf("%f", &x);

    if(x >= 0)
    {
        z = sqrt(x);
        printf("Výsledok je: %f", z);
        return 0;
    }
    else
    {
        printf("Chyba, program ukončený!");
        return 1;
    }
}

 Tabuľka s prehľadom najpoužívanejších príkazov tejto knižnice 

   Príkaz  Popis
   abs  absolútna hodnota
   labs  absolútna hodnota typu long
   fabs  absolútna hodnota typu float
   div  vráti výsledok spolu so zvyškom delenia
   ldiv  vráti výsledok spolu so zvyškom delenia typu long
   sqrt  druhá odmocnina
   pow  ľubovoľná mocnina
   log  prirodzený logaritmus
   log10  logaritmus so základom 10
   sin  sínus
   cos  kosínus
   tan  tangens
   acos  arcus cosinus
   asin  arcus sinus
   atan  arcus tangens
   atan2  arcus tangens
   sinh  hyperbolický sínus
   cosh  hyperbolický kosínus
   tanh  hyperbolický tangens
   ceil  vráti najbližšie celé číslo ne menšie než argument (zaokrúhli nahor)
   floor  vráti najbližšie celé číslo ne väčšie než argument (zaokrúhli nadol)


 Pozri aj 
 C (programovací jazyk)
 C++
 Komentár (programovanie)
 escape sekvencia
 stdio.h
 date.h
 iostream
 algoritmus

 Referencie 
 http://www.cppreference.com/wiki/cz/numeric/c/start  – C++ Reference
 https://cplusplus.com/reference/cmath/

Kategória:Programovací jazyk C